4th test
భారత్‌, ఆస్ట్రేలియా టెస్టు సిరీస్‌ హైలైట్స్‌
ధర్మశాల: నాలుగు టెస్టుల బోర్డర్‌-గవాస్కర్‌ ట్రోఫీని భారత్‌ నిలబెట్టుకుంది.ధర్మశాల వేదికగా ఆస్ట్రేలియాతో జరిగిన నాలుగవ టెస్టులో టీమిండియా 8 వికెట్ల తేడాతో ఘన విజయం సాధించింది.ఆల్‌రౌండ్‌ షోతో అదరగొట్టిన భారత్‌ ధర్మశాల టెస్టులో పాటు సిరీస్‌కు కూడా గెలుచుకున్న సంగతి తెలిసిందే.రెండవ ఇన్నింగ్స్‌లో 106 పరుగుల టార్గెట్‌తో బరిలోకి దిగిన టీమిండియా 23.5 ఓవర్లలో రెండు వికెట్లు కోల్పోయి టార్గెట్‌ను చేధించింది.దీంతో నాలుగు టెస్టుల బోర్డర్‌-గవాస్కర్‌ ట్రోఫినీ 2-1 తేడాతో భారత్‌ దక్కించుకుంది.తద్వారా టెస్టుల్లో టీమిండియా తన జైత్రయాత్రను కొనసాగిం చింది.
అంతేకాదు స్వదేశంలో వరుసగా ఏడు టెస్టు సిరీస్‌లను కైవసం చేసుకుని చరిత్ర సృష్టించింది. ఈ సీజన్‌ను టీమిండియా నంబర్‌ వన ర్యాంకుతో ముగించింది. స్వదేశంలో 2015 నుంచి భారత్‌ జైత్రయాత్ర కొనసాగుతుంది.ఈ సీజన్‌లో స్వదేశంలో 25 టెస్టులు ఆడిన టీమిండియా ఏకంగా 21 విజయాలు నమోదు చేసింది.ఇందులో రెండు టెస్టుల్లో పరాజయం చెందగా,మరో టెస్టును డ్రాగా ముగించింది.ఇక టీమిండియా ప్రధాన స్పిన్నర్‌ అశ్విన్‌ ఒక సీజన్‌లో 82 వికెట్లు తీసి ప్రపంచ రికార్డు నెలకొల్పాడు.కోహ్లీ స్థానంలో 33వ కెప్టెన్‌గా పగ్గాలు చేపట్టిన రహానే తొలి విజయాన్ని అందు కున్నాడు. నాలుగు టెస్టుల బోర్డర్‌-గవాస్కర్‌ ట్రోఫీలో భాగంగా పుణేలో జరిగిన తొలి టెస్టులో టీమిండియా పరాజం చెందింది. నాలుగు టెస్టుల బోర్డర్‌-గవాస్కర్‌ ట్రోపీలో భాగంగా జరిగిన తొలి టెస్టులో పరాజంయ చెంది 0-1 తో భారత్‌ వెనుకబడినా ఆ తరు వాత అనూహ్యంగా పుంజుకుంది.బెంగళూరు టెస్టులో విజయం సాధించి సిరీస్‌ను 1-1 చేసింది.
ఆ తరువాత రాంచీలో జరిగిన మూడవ టెస్టు డ్రాగా ముగిసింది.దీంతో నిర్ణయాత్మకంగా మారిన ధర్మశాల టెస్టులో 8 వికెట్ల తేడాతో విజయం సాధించింది. టెస్టు హోదా జట్లపై టీమిండియా విజయం ప్రపంచ క్రికెట్‌లో టెస్టు హోదా కలిగిన అన్ని జట్లపై టీమిండియా విజయం సాధించింది. ఆస్ట్రేలియా,దక్షిణాఫ్రికాల తరువాత ఈ ఘనత సాధించిన మూడవ దేశంగా భారత్‌ గుర్తింపు పొందింది. తాజా విజయంతో స్వదేశంలో ఆస్ట్రే లియాపై టీమిండియా వరుసగా నాలుగవ టెస్టు సిరీస్‌ విజయాన్ని సొంతం చేసుకుంది. 2004-2005లో జరిగిన బోర్డర్‌-గవాస్కర్‌ ట్రోఫీ తరువాత భారత్‌,ఆస్ట్రేలియా మధ్య జరిగిన ప్రతి టెస్టు సిరీస్‌లో టీమిండియా విజయం సాధించింది.
ఉప ఖండంలో ఆస్ట్రే లియా మరోసారి చెత్తప్రదర్శన చేసింది.తాజాగా టిమిండియా చేతిలో 2-1తో సిరీస్‌ పరాజయం కావడంతో ఆస్ట్రేలియా ఉపఖండంలో సత్తా చాటలేదని మరోసారి రుజువైంది.ఉప ఖండంలో ఆస్ట్రేలియాకు ఇది వరుసగా నాలుగవ టెస్టు సిరీస్‌ పరాజయం.2012-2013లో భారత్‌ చేతిలో పరాజయం పొందింది.
ఆ తరువాత 2014-15లో పాకిస్థాన్‌తో పరాజయం, 2016లో శ్రీలంకతో పరాజయం చెందింది.ఆస్ట్రేలియాపై తాజా విజయంతో ఒక సీజన్‌లో 10 టెస్టు విజయాలను సొంతం చేసు కున్న జట్టుగా టీమిండియా ఏర్పడింది.అంతకు ముందు ఈ ఘనతను ఆస్ట్రేలియా రెండు సార్లు సాధించింది.2005-06 సీజన్‌లో 11 విజ యాలు, 1999-2000 సీజన్‌లో 10 విజయాలను ఆస్ట్రేలియా సాధించింది. సత్తా చాటిన ఉమేష్‌ యాదవ్‌ ఈ సిరీస్‌లో టీమిండియా పేసర్‌ ఉమేష్‌ యాదవ్‌ అత్యుత్తమ గణాంకాలను నమోదు చేశాడు.మొత్తం 15 వికెట్లను అతడు తీయడం గమనార్హం.ఆసీస్‌తో ముగిసిన నాలుగు టెస్టు మ్యాచ్‌ల సిరీస్‌లో ఉమేశ్‌ యాదవ్‌ 17 వికెట్లను తీసుకున్నాడు.విదర్భకు చెందిన ఉమేశ్‌ యాదవ్‌ ధర్మశాలలో జరిగిన నాలుగవ టెస్టులో మూడు వికెట్లు తీసుకున్నాడు.
కోహ్లీ రికార్డు సమం చేసిన జడేజా ఆల్‌ రౌండర్‌ జడేజా ఆల్‌ రౌండ్‌ షోతో అదరగొట్టాడు.పుణేలో జరిగిన తొలి టెస్టులో టీమిండియా ఓడినా తిరిగి పుంజుకుని సిరీస్‌ను 2-1తో దక్కించుకోవడంలో జడేజా కీలక పాత్ర పోషించాడు.ఈ సిరీస్‌లో మొత్తం 25 వికెట్లు తీసిన జడేజా మ్యాన్‌ ఆఫ్‌ ది సిరీస్‌ అవార్డుతో పాటు మ్యాచ్‌ ఆఫ్‌ ది మ్యాచ్‌ అవార్డు కూడా అందుకున్నాడు.ధర్మశాల వేదికగా జరిగిన చివరి టెస్టులో మొత్తం నాలుగు వికెట్లు తీశాడు.ఇక పుణే టెస్టులో అయిదు వికెట్లు,బెంగళూరులో జరిగిన రెండవ టెస్టు తొలి ఇన్నింగ్స్‌లో ఆరు వికెట్లు తీసి ఆసీస్‌ను కోలుకోకుండా చేశాడు.ఇక రెండవ ఇన్నింగ్స్‌లో ఒక వికెట్‌ తీసి టీమిం డియా విజయంలో కీలకపాత్ర పోషించాడు.
ఇక డ్రాగా ముగిసిన రాంచీ టెస్టులో జడేజా 9 వికెట్లుతీసి తనసత్తా ఏమిటో కనబరిచాడు.హోం సిరీస్‌లో కోహ్లీ మూడు మ్యాన్‌ ఆఫ్‌ ద మ్యాచ్‌ అవార్డులు అందుకున్నాడు.తాజా టెస్టులో జడేజా మ్యాన్‌ ఆఫ్‌ ద మ్యాచ్‌ అందుకోవడంతో కోహ్లీ రికార్డును సమం చేశాడు. స్టెయిన్‌ రికార్డు బద్దలు కొట్టిన అశ్విన్‌ టీమిండియా,ఆస్ట్రేలియా మధ్య జరిగిన టెస్టు సిరీస్‌లో టీమిండియా ప్రధాన స్పిన్నర్‌ అశ్విన్‌ ప్రపంచ రికార్డు నెలకొల్పాడు. ఒక సీజన్‌లో అత్యధిక వికెట్లను తీసిన బౌలర్‌గా అశ్విన్‌ నిలిచాడు.2007-08 సీజన్‌లో దక్షిణాఫ్రికా పేసర్‌ డేల్‌ స్టేయిన్‌ తీసుకున్న 78 వికెట్ల రికార్డుని అశ్విన్‌ ధర్మశాల టెస్టులో అధిగమిం చాడు. పుజారా ఇంతవరకు స్వదేశంలో 50 ఇన్నింగ్స్‌ఆడగా, నాలుగవ టెస్టు రెండవ ఇన్నింగ్స్‌లో తొలిసారిగా డకౌటయ్యాడు. విదే శాల్లో 31 ఇన్నింగ్స్‌ ఆడిన పుజారా మరో రెండు సార్లు డకౌటయ్యాడు.
2016-17 సీజన్‌లో కోహ్లీ,విజ§్‌ు,జడేజాలు ఆరుసార్లు,రాహుల్‌ 7 సార్లు పైగా పరుగులు సాధించారు. పుజారా మాత్రం 12 హాఫ ్‌సెంచరీలతో చేయడం గమ నార్హం. ఒకే ఇన్నింగ్స్‌లో ముగ్గురు టీమిండియా బౌలర్లు మూడు సార్ల కన్నా ఎక్కువ వికెట్లు తీయడం 2000 తరువాత ఇదే తొలిసారి. న్యూజిలాండ్‌లో ఈడెన్‌ గార్డెన్స్‌లో జరిగిన మ్యాచ్‌ తరువాత,ముగ్గురు బౌలర్లు సత్తా చాటడం ధర్మశాలలోనే జరిగింది.ఆసీస్‌ ఓపెనర్‌ డేవిడ్‌ వార్నర్‌ యావరేజ్‌ కేవలం 24.12 మాత్రమే.500 పరుగులు చేయడంతో పాటు ఒక సీజన్‌లో 50 వికెట్లు సాధించిన ఘనత ఈ సిరీస్‌లో జడేజాకు దక్కింది.1979-80లో కపిల్‌దేవ్‌,2008-09లో మిచెల్‌ జాన్సన్‌ సాధించిన ఈ ఘనతను ఇప్పుడు జడేజా కూడా సాధించాడు.